

**Оңтүстiк Қазақстан облысының Денсаулық сақтау департаментіне аккредитивтер ашу және оларды ұзарту туралы**

Қазақстан Республикасы Үкіметінің 2004 жылғы 30 желтоқсандағы N 1442 Қаулысы

      Қазақстан Республикасының Yкiметi  **ҚАУЛЫ ЕТЕДI:**

      1. Республикалық бюджет комиссиясының:

      1) республикалық бюджеттен берiлетiн мақсатты инвестициялық трансферттер есебiнен iске асырылатын инвестициялық жобалар бойынша "Қожа-Ахмет ҚК" жауапкершiлiгi шектеулi серiктестiгімен жасалған 2004 жылғы 15 наурыздағы N 5/65 және 2004 жылғы 21 желтоқсандағы N 3 қосымша келiсiм бойынша, "Темiрәлi" жауапкершiлігі шектеулі серiктестігінің Шымкент филиалымен жасалған 2004 жылғы 15 наурыздағы N 2/67 шарттар мен 2004 жылғы 21 желтоқсандағы N 3 қосымша келiсiм бойынша Оңтүстiк Қазақстан облысының Денсаулық сақтау департаментіне аккредитивтер ашу туралы;

      2) аккредитивтердiң қолдану мерзiмдерiн 2005 жылғы 15 наурызға дейiн ұзарту туралы ұсынысына келiсiм берiлсiн.

      2. Осы қаулы қол қойылған күнінен бастап күшiне енедi.

*Қазақстан Республикасы*

*Премьер-Министрінің*

*міндетін атқарушы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК